บาทเปิด32.75/77คาดแกว่งแคบ
เงินบาทเปิด 32.75/77 คาดแกว่งแคบ-ไร้ปัจจัยใหม่ มองกรอบ 32.70-32.85
27 พ.ย. 2557

เงินบาทเปิด 32.75/77 คาดแกว่งแคบ-ไร้ปัจจัยใหม่ มองกรอบ 32.70-32.85
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.75/77 บาท/ดอลลาร์ แข็งค่าขึ้นเล็กน้อยจากช่วงเย็นวานนี้ที่ปิดตลาด 32.78/79 บาท/ดอลลาร์
เงินบาทวันนี้คาดว่าจะแกว่งอยู่ในกรอบเดิมๆ ไม่เคลื่อนไหวมากนัก เนื่องจากยังไม่มีปัจจัยใหม่ที่จะเข้ามามีผลต่อตลาด ขณะที่วันนี้ตลาดสหรัฐฯ ปิดทำการเนื่องจากเป็นวันขอบคุณพระเจ้า ขณะที่ค่าเงินสกุลอื่นๆ ยังคงทรงตัว ส่วนค่าเงินในเอเชียวันนี้กลับมาแข็งค่าขึ้นเล็กน้อยตามแนวโน้มที่มีการขายทำกำไร
"วันนี้บาทน่าจะยังวิ่งในกรอบเดิมๆ เพราะจาก Low วันก่อนที่ระดับ 32.75 ก็ยังไม่ผ่าน วันนี้ยังไม่มีปัจจัยใหม่ สกุลอื่นๆ ก็ยังนิ่ง" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 32.70-32.85 บาท/ดอลลาร์